Senta (eesnimi)
Senta on peamiselt saksa keeleruumis levinud skandinaaviapärane naisenimi. 2019. aasta 1. jaanuari seisuga oli Eestis eesnimi Senta 62 naisel. See oli Eestis esinemissageduselt 996. naisenimi. Nimi Senta hakkas Saksamaal levima 1843. aastal esilavastatud Richard Wagneri ooperi "Lendav hollandlane" peategelase järgi umbes 1860. aastatel. Eestis levis see 20. sajandi alguses.